armvectores/hy_wikipedia_2023 huggingface dataset:
Ֆրանկ Ռիբերի

Ֆրանկ Բիլալ Ռիբերի (ֆր.՝ Franck Bilal Ribéry, ֆրանսիական արտասանությամբ [fʁɑ̃k ʁibeʁi], ապրիլի 7, 1983(1983-04-07)[…], Բոլուն սյուր Մեր), ֆրանսիացի ֆուտբոլիստ, կիսապաշտպան, Ֆրանսիայի ֆուտբոլի ազգային հավաքականի անդամ, հանդես է գալիս Մյունխենի «Բավարիայում»։ Արծաթե մեդալակիր 2012 թվականի Չեմպիոնների լիգայում, 2013 թվականի Չեմպիոնների լիգակի հաղթող, Եվրոպայի լավագույն ֆուտբոլիստ 2012/2013 մրցաշրջանում։


== Ակումբային կարիերա ==
Սկսել է իր կարիերան 2001 թվականին, Ֆրանսիայի երկրորդ դիվիզոնի «Բուլոն» թիմում։ Հաջորդ մրցաշրջանում տեղափոխվում է Ալեսայի «Օլիմպիկ»։ Որոշ ժամանակ դադարեց խաղալ ֆուտբոլ ֆինանսական խնդիրների պատճառով, կես տարի աշխատում էր փողոցային աշխատող։ 2003-2004 թվականներին հանդես էր գալիս «Բրեստ»-ում, իսկ 2004 թվականին տեղափոխվեց «Մեց»։ 2005 թվականին տեղափողվեց թուրքական «Գալաթասարայ», հաղթեց Թուրքիայի գավաթը։ Բայց Ռիբերին դուրս եկավ թիմից աշխատավարձի հետ կապված խնդիրների պատճառով և ազատ գործակալի իրավիճակով գլաց Մարսելի «Օլիմպիկ» (2005-2007)։


=== Բավարիա ===
Ֆրանկ Ռիբերիով հետաքրքրված էին «Մանչեսթեր Յունայթեդը» և «Մադրիդի Ռեալը»։ Այդ տարում Մյունխենի «Բավարիա»-ն զբաղեցրեց Բունդեսլիգայի չորրորդ հորիզոնականը և մնաց առանց Չեմպիոնների Լիգայի։ Դա դարձավ իսկական տրագեդիա և տրանսֆերների համար հատկացվեց 100 միլիոն եվրո։ 2007 թվականի հունիսի 7-ին Ֆրանկը տեղափոխվեց «Բավարիա» 25 միլիոն եվրոյի դիմաց և ստորագրեց չորսամյա պայմանագիր։ Տարեկան նա ստացավ 4 միլիոն եվրո։ Նա ստացավ 7 համարը։


== Անձնական կյանք ==
Երբ որ Ռիբերին 2 տարեկան էր, իր ընտանիքը ենթարկվում ավտոպատահարի։ Նրանց ավտոմեքենան բախվում է բեռնատարին և Ռիբերին դեմքի աջ մասով հարվածում է պատուհանին և դեմքին երկու սպի է մնում։ Ռիբերիին ասում էին, որ նա կարող է պլաստիկ վիրահատություն անել և նրա դեմքի սպիները կանհետանան, սակայն Ռիբերին ասաց, որ այդ սպիները իրեն ուժ են տալիս։ 
Նա ամուսնացած է Վախիբայի հետ և ունի երկու աղջիկ և մեկ որդի։


== Ծանոթագրություններ ==
Սոցիալական վարկ

Սոցիալական վարկ, հասարակական որևէ երևույթին (մասնագիտությանը, պաշտոնին, խմբին, բնակավայրին, կազմակերպությանը, մարդկային արժանիքին, սպառման առարկային և այլն) տվյալ հանրույթի (հասարակության, դասակարգի, ազգի, խմբի և այլն) անդամների կողմից վերագրվող նշանակալիությունը։ Սոցիալական վարկը բացահայտվում է մարդկանց արժեքային կողմնորոշումների համակարգում և իրական վարքում։ Դեպի բարձր սոցիալական վարկով օժտված օբյեկտը անձնավորության ձգտումը (գիտակցական կամ անգիտակցական) հիմնականում այլոց աչքում այդ սոցիալական վարկի հետ իր նույնացման և դրա միջոցով հեղինակություն, ազդեցություն ձեռք բերելու, հարգանքի արժանանալու ցանկության հետևանք է։ Որևէ հանրույթի շրջանակներում տարբեր երևույթների սոցիալական վարկերի աստիճանակարգը պայմանավորված է ընդհանուր (տվյալ ժամանակաշրջանը, հասարակական կացութաձևը և այլն բնութագրող) և մասնավոր (միայն տվյալ հանրույթը բնորոշող) առանձնահատկություններով։ Միևնույն երևույթը կարող է տարբեր սոցիալական վարկ ունենալ տարբեր դասակարգերի, սոցիալական խավերի, սերունդների համար։ Սոցիալական վարկի ուսումնասիրությունը թույլ է տալիս կառավարել մարդկանց վարքագիծը, ձևավորել ձգտումները, իդեալները, սովորույթները և այլն։
75-րդ հյուսիսային զուգահեռական

75-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 75°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով և Ասիայով։


== Ցերեկվա տևողությունը ==
Ամառային արևադարձի ժամանակ արևը երևում է ամբողջ օրվա ընթացքում (Բևեռային ցերեկ)։ 
Ձմեռային արևադարձի ժամանակ արևը չի երևում (Բևեռային գիշեր)։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
76-րդ հյուսիսային զուգահեռական
74-րդ հյուսիսային զուգահեռական
75-րդ հարավային զուգահեռական


== Ծանոթագրություններ ==
Հրազդան (համակարգիչ)

Անվան այլ կիրառումների համար տե՛ս՝ Հրազդան (այլ կիրառումներ)
Հրազդանը Երևանի մաթեմատիկական մեքենաների գիտահետազոտական ինստիտուտի առաջին երկրորդ սերնդի, կիսահաղորդիչների հիման վրա, համակարգիչն է եղել, որն նախագծվել է 1958-1961 թվականներին։ ԵրՄԳԳՀԻ-ն առաջինն է եղել ԽՍՀՄ-ում երկրորդ սերնդի համակարգչի նախագծման մեջ։ Գլխավոր նախագծողն է եղել Ե. Բրուսիլովսկին։
Հրազդանից 20 նմուշ է պատրաստվել ԵրՄՄԳՀԻ-ի փորձարարական գործարանում։


== Տես նաև ==
Հրազդան-3


== Աղբյուրներ ==


== Արտաքին հղումներ ==
Հրազդան համակարգչի ձեռնարկ, 1965 թ․ Archived 2014-01-30 at the Wayback Machine. (Հայկական համակարգիչներ Archived 2014-01-30 at the Wayback Machine.)
Մաշտոց Ձեռնադրութեան (2991)

Մաշտոց ձեռնադրութեան (2891), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2891 թվի տակ։ Ձեռագիրը գրվել է 1779 թվականին Եփրեմ գրիչի կողմից ենթադրաբար Էջմիածնում։ Ծաղկող՝ Երեմիա Օշականցի։ Ստացողը եղել է Սիմէօն կշկաթողիկոսը։ Գրված է թղթի վրա, որը ունի 26X19 չափս։ Գրված է երկսյուն բոլորգիրով։ Կազմը` կաշեպատ տախտակ դրոշմազարդ, զարդահյուս մետաքսե պատյան, աստառը՝ կարմիր մետաքս։ Հիշատակարաններ՝ 74ա, ծաղկողի՝ 3ա, հետագայի՝ 2բ (1810-ից հետո)։


== Բովանդակություն ==
Մահ Սիմէոնի կաթողիկոսի։


== Ծանոթագրություններ ==
Վեյրա (Արդեշի գավառ)

Վեյրա (ֆր.՝ Veyras), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1553 մարդ, բնակչության խտությունը` 200.13 մարդ/կմ²։ Բնակավայրը զբաղեցնում է 7.76 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ, Պրիվա քաղաքից` 4 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1041 աշխատունակ (15-64 տարեկան) բնակիչ, որոնցից ակտիվ էին 699-ը, իսկ ոչ ակտիվները` 342։ Ակտիվության ցուցանիշը կազմում է 67,1 %։ 699 աշխատունակ մարդկանցից աշխատել է 652 անձ (328 տղամարդ և 324 կին)։ Գործազուրկ են եղել 47 անձ (28 տղամարդ և 19 կին)։ 342 անաշխատունակներից 97-ը եղել են աշակերտներ կամ ուսանողներ, 162-ը` թոշակառուներ, իսկ 83-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սպիտակ Աստված

«Սպիտակ Աստված» (հունգ.՝ Fehér isten), հունգարական դրամատիկ ֆիլմ՝ թրիլերի տարրերով, որը նկարահանվել է Կորնել Մունդրուցիոյի կողմից 2014 թվականին։ Հունգարիայում ֆիլմի պրեմիերան կայացել է 2014 թվականի հունիսի 12-ին։ Ֆիլմն արժանացել է մի քանի մրցանակների 2014 թվականի Կաննի կինոփառատոնում։ Նախատեսված է 16+ տարիքային կատեգորիայի համար։


== Սյուժե ==
Գլխավոր հերոսուհու մայրը մեկնում է Ավստրալիա, և երիտասարդ 13 ամյա աղջիկը՝ Լիլին իր ոչ ազնվացեղային շան՝ Հագենի հետ տեղափոխվում է ապրելու իր հայրիկի մոտ։ Վերջինս դժգոհ է, որ տանը հայտնվել է չորքոտանի կենդանի։ Հենց այդ ժամանակ երկրում նոր օրենք է դուրս գալիս, որը պարտավորեցնում էր բոլոր այն բնակիչներին, ովքեր տանը ունեն շուն, վճարեն  հարկեր նրանց համար։ Լիլիի հայրը  այլ որոշում չի գտնում, քան դուրս հանել անբախտ Հագենին փողոց։ Շունը ստիպված է ապրել մռայլ և դաժան աշխարհում։ Լիլին Հագենին ընդունում է որպես իր միակ և հավատարիմ ընկեր։
Այդ ընթացքում Հագենին գտնում և իր հետ վերցնում է մի թափառաշրջիկ, ով շանը գումարի դիմաց վաճառում է ռեստորանի տիրոջ։ Վերջինս էլ իր հերթին շանը վաճառում է մի մարդու, ով հետաքրքրվում է շների մարտերով։ Այն բանից հետո, երբ Հագենը ռինգում, մարտի ժամանակ, մահվան է հասցնում իր հակառակորդ շանը, փախչում է շների մարտերով հետաքրքրված տիրոջից։ Սակայն շուտով հայտնվոում է անտուն կենդանիների որբանոցում։ Բայց և այդտեղից Հագենը փախչում է՝ ելք բացելով հարյուրավոր այլ շների համար։ Քաղաքի փողոցներում սկսվում է իսկական խառնաշփոթ, Հագենը և մյուս շները կծոտում էին մարդկանց։ Ոստիկանությանը հանձնարարվում է կարգավորել քաղաքի կարգուկանոնը։
Ֆիլմի վերջում Լիլին, ի վերջո, հանդիպում է Հագենին, բայց արդյոք նա այն կենսուրախ և նուրբ շունն է, որին աղջիկը ցանկանում էր գտնել...


== Դերասաններ ==
Ժոֆիյա Փշոտտա - Լիլի
Շանդոր Ժոտեր - Լիլիի հայրը
Լիլի Հորվաթ - Լիլիի մայրը
Սաբոլչ Թուրոցի - շների մարտերի սիրահար
Լիլի Մոնորի - Բև
Հերգեյ Բանկի - անտուն շների որսորդ
Թամաշ Փոլգար - անտուն շների որսորդ
Քարոյ Աշեր - Փեթեր
Էրիկա Բոդնար - հարևանուհի
Յանոշ Դերժի - անտուն մարդ
Էդիտ Ֆրայթ - կին ոստիկան
Փետեր Գոթար - վարորդ
Լասլո Գալֆֆի - երաժշտության ուսուցիչ
Քորնել Մունդրուցո - ռեստորանի տնօրեն


== Պրեմիերաներ ==
Բացի Հունգարիայից ֆիլմը նաև ցուցադրվել է Ռուսաստանում, Ֆրանսիայում, Շվեյցարիայում, Հայաստանում, Սերբիայում, Լեհաստանում, Նոր Զելանդիայում, Բոսինա և Հերցոգովինայում, Նորվեգիայում, Գերմանիայում, Ավստրիայում, ԱՄՆ-ում և այլ երկրներում։


== Մրցանակներ ==
2014 թ․ - «Հատուկ հայացք» ծրագիր Կաննի կինոփառատոնում
2014թ․ - հատուկ մրցանակ գլխավոր շուն դերասանին «Շնային արմավենու ճյուղ» Կաննի կինոփառատոնում
2015թ․- «Եվրոպական կինոաակադեմիայի» մրցանակաբաշխություն, «Դիտողների համակրանքի մրցանակ» անվանակարգում


== Ծանոթագրություններ ==


== Արտաքին հղումներ ==
«Սպիտակ Աստված»(անգլ.) ֆիլմը Internet Movie Database կայքում
«Սպիտակ Աստված» ֆիլմը Rotten Tomatoes կայքում
«Սպիտակ Աստված» ֆիլմը PORT.hu կայքում
Ֆիլմի թրեյլերը
Фильм на сайте «Forbes.ru»
Рецензия на фильм «Белый Бог»
Պիլնյանկա

Պիլնյանկա (ուկրաիներեն՝ Пильнянка), ավան Ուկրաինայի Խարկովի մարզի Կրասնոկուտի շրջանում։ Հիմնադրվել է 1875 թվականին։
2001 թվականի տվյալներով Պիլնյանկա ավանում բնակվում էր 38 մարդ։ Բնակավայրը զբաղեցնում է 0,01 կմ² տարածք։ Բնակչության խտությունը կազմում էր 3800 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոզետա (թխվածքաբլիթ)

Ռոզետա (անգլ.՝ Rosettes), բարակ թխվածքաբլիթ սկանդինավյան ծագումով, տապակված յուղի մեջ։ Այն հաճախ պատրաստում են ամանորին։ Ռոզետաները պատրաստում են հատուկ կաղապարներում, որոնք տաքացնում են շատ բարձր ջերմաստիճանում, ապա իջեցնում են խմորի մեջ և էլի դնում են յուղի մեջ մինչև փխրուն դառնալը։ Ռոզետաների ծայրերը սովորաբար պատում են շաքարի փոշիով։ Ֆինլանդիայում ռոզետաները մատուցում են վհուկների գիշերին (տոն)։ Ռոզետաները նաև ավանդական թխվածքաբլիթներ են Թուրքիայում, որոնք այնտեղ կոչվում են demir tatlısı։ Այս թխվածքաբլիթը պատրաստում են նաև Իրանում և Մեքսիկայում։


== Ծանոթագրություններ ==
Չոպովցի (գյուղ, Մուկաչևոյի շրջան)

Չոպովցի (ուկրաիներեն՝ Чопівці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չոպովցի գյուղում բնակվում էր 434 մարդ։ Բնակավայրը զբաղեցնում է 0,709 կմ² տարածք։ Բնակչության խտությունը կազմում էր 612,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիսոգլեբ (գյուղ, Սուդոգոդսկի շրջան)

Անվան այլ կիրառումների համար տե՛ս՝ ԲորիսոգլեբԲորիսոգլեբ (ռուս.՝ Борисоглеб), գյուղ Ռուսաստանի Վլադիմիրի մարզի Սուդոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գանայի ֆուտբոլի ազգային հավաքական

Գանայի ֆուտբոլի ազգային հավաքականը ներկայացնում է Գանան ֆուտբոլի միջազգային մրցաշարերում և առանձին հանդիպումներում։ Կառավարվում է Գանայի ֆուտբոլի ֆեդերացիայի կողմից, որը համարվում է Աֆրիկայի ամենահին ֆուտբոլային ասոցիացիան (ստեղծվել է 1920 թվականին)։ Մինչև 1957 թվականը հավաքականը հանդես է եկել որպես Ոսկե Ափ։
Չնայած Գանայի հավաքականը ոչ մի անգամ չէր մասնակցել Աշխարհի առաջնություններին մինչև 2006 թվականը, նրանք որակավորվել էին 5 հաջորդական Օլիմպիական խաղերի, ինչպես նաև՝ հաղթել են Աֆրիկայի ազգերի գավաթում 4 անգամ (1963, 1965, 1978 և 1982 թվականներին) և գրավել են երկրորդ տեղը՝ 5 անգամ (1968, 1970, 1992, 2010, և 2015 թվականներին)։ 2010 թվականի Աշխարհի առաջնությանը Գանան դարձավ 3-րդ աֆրիկյան թիմը, որը հասել է քառորդ եզրափակիչ այս առաջնությունում, իսկ 2014 թվականին Գանան մասնակցեց իր 3-րդ հաջորդական Աշխարհի առաջնությանը։
ՖԻՖԱ-ի դասակարգման աղյուսակում զբաղեցնում է 49-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Գանայի ֆուտբոլի ֆեդերացիայի պաշտոնական կայքը
Գանայի հավաքականը FIFA.com-ում Archived 2014-12-31 at the Wayback Machine.
Գանայի հավաքականը soccerway.com կայքում
Էդվարդ (ֆիլմ)

Էդվարդ (անգլ.՝ Eadweard), հոգեբանական դրամա ժանրի կանադական ֆիլմ, որը հայտնի գյուտարար Էդվարդ Մեյբրիջի կյանքի մասին է։ Գլխավոր դերերում նկարահանվել են Մայքլ Էքլունդը և Սառա Քեննինգը։ Ֆիլմի պրեմիերան կայացել է 2015 թվականի հոկտեմբերի 2-ին` Վանկուվերի միջազգային փառատոնում։


== Սյուժե ==
Ֆիլմի իրադարձությունները հանդիսատեսին տանում են 19-րդ դարի Ամերիկա, որտեղ լուսանկարիչ Էդվարդ Մեյբրիջը (Մայքլ Էքլունդ), ում վարձել էր նահանգապետ Սթենֆորդը (Իեն Թրեյսի), կատարում է աշխարհի առաջին տեսաձայնագրությունը, որից հետո դառնում է աշխարհահռչակ։


== Դերերում ==
Մայքլ Էքլունդ` Էդվարդ Մեյբրիջ
Սառա Քեննինգ` Ֆլորա Սթոուն` Էդվարդի կինը
Ջոնաթան Յանգ` Թոմաս Իկինս` լուսանկարիչ և նկարիչ, Էդվարդի ընկերը
Իեն Թրեյսի` Լիլան Սթենֆորդ` Կալիֆոռնիայի նախկին նահանգապետը
Քրիստոֆեր Հեյերդել` Փեփփեր
Ջոդի Բալֆուր` Մերի
Թորրանս Քումբս` Բելլ
Քեթ Թուրթոն` Ռոնդինելլա
Էրիան Բոուի` Ֆլորեդո Մեյբրիջ` Ֆլորայի և Էդվարդի որդին
Չարլի Քերիկ` Հարրի Լարքինս` Ֆլորայի սիրեկանը, ում սպանում է Էդվարդը
Ալեքս Դյաքուն` Ֆիլ` ծեր լուսանկարիչ
Քեյլ Ռայդաութ` Ջեք` դերասան, որը մասնակցել է տեսաձայնագրությանը
Ջեյ Բրազո` վարող
Ալեքս Պաունովիչ` դարբին


== Պարգևներ և առաջադրումներ ==
Ֆիլմը ստացել է 17 մրցանակ և առաջադրվել ևս 30 մրցանակի։ Մասնավորապես, ֆիլմը ներկայացվել է Leo մրցանակի 17 անվանակարգերում։


== Նկարահանումներ ==
Նկարահանումներն անցկացվել են 2013 թվականի հուլիսին` Վանկուվերի մերձակայքում։


== Ցուցադրում ==
Բացի տարբեր կինոփառատոններում ցուցադրվելուց, ֆիլմը ցուցադրվել է նաև մի քանի կանադական քաղաքների կինոթատրոններում։


== Հետաքրքիր փաստեր ==
Ֆիլմի հեղինակները` Քեյլ Ռայդաութը և Ջոֆ Էփշթեյնը, ֆիլմի նկարահանումներից առաջ մասնակցել են Էդվարդ Մեյբրիջի կյանքի մասին պատմող Studies in Motion — the Hauntings of Eadweard Muybridge թատերական բեմադրությանը։
Բացառապես ֆիլմի նկարահանումների համար Մայքլ Էքլունդն երկու ամիս մորուք է աճեցրել։
Ֆիլմի կարգախոսն է` «Կինոթատրոնի կնքահայր» (The Godfather of Cinema):


== Ծանոթագրություններ ==


== Արտաքին հղումներ ==
Պաշտոնական կայք Archived 2019-04-18 at the Wayback Machine.
Ֆեյսբուքյան պաշտոնական էջ
/ «Էդվարդ (ֆիլմ)»(անգլ.) ֆիլմը Internet Movie Database կայքում
Ռուբկա (այլ կիրառումներ)

Ռուբկա, կարող է վերաբերել՝

Ռուբկա - գետ Ռուսաստանում, Մոլոմայի վտակը
Ռուբկա - գետ Ռուսաստանում, Սյուզյումի վտակը
(4435) Հոլտ

(4435) Հոլտ (անգլ.՝ Holt), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1983 թվականի հունվարի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,317525 ա. մ., առավելագույնը մոտենում է 1,5406 ա. մ. հեռավորության վրա և հեռանում 3,0944 ա. մ.։ Արեգակի շուրջ մեկ ամբողջական պտույտ է կատարում 1288,65 երկրային օրվա ընթացքում, իր ուղեծրով շարժվելով միջինում 0,279362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4435) Հոլտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարենորոգումների մայիսյան ծրագիր

Մայիսյան բարենորոգումներ կամ մայիսյան ռեֆորմներ 1895 թվականին Օսմանյան կայսրության հայաբնակ վայրերում վարչական, դատական, և այլ վերափոխումների ծրագիր։


== Նախագծի պատմությունը ==
Ծրագիրը կազմել էին ըստ Բեռլինի 1878 թվականի կոնգրեսի 61-րդ հոդվածի Կոստանդնուպոլսում Մեծ Բրիտանիայի, Ֆրանսիայի, Ռուսաստանի դեսպանները ու ներկայացրել սուլթանի կառավարությանը 1895 թվականի մայիսի 11-ին (այստեղից էլ «մայիսյան» անվանումը)։ Նախագիծը ներկայացվեց եվրոպական հասարակական կարծիքի ճնշման տակ, Արևմտյան Հայաստանում սկսված ազատագրական շարժման դեմ թուրքական կառավարության գործադրած հալածանքների պայմաններում։ Նախագիծը նախատեսում էր հայաբնակ վեց վիլայեթներում (Էրզրում, Բիթլիս, Վան, Սվազ, Մամուրեթ-ուլ-Ազիզ (Խարբերդ), Դիարբեքիր) կենտրոնական իշխանության ամրապնդում, հասարակական կյանքի զարգացում, արտադրության և տնտեսության կարգավորում, ինչպես նաև քրիստոնյաներին պաշտպանություն քուրդ ցեղապետերի կամայականություններից։


== Գրականություն ==
Լեո. Հայոց հարցի վավերագրերը, Թավրիզ, 1915
Վերան և Անֆիսան դասի ժամին

Վերան և Անֆիսան դասի ժամին (ռուս.՝ Вера и Анфиса на уроке в школе), խորհրդային տիկնիկային մուլտֆիլմ, որը նկարահանել է Վալերի Ֆոմինը` Սվերդլովսկի կինոստուդիայի պատվերով, ըստ Էդուարդ Ուսպենսկու պատմվածքի մոտիվների։
Վերա անունով աղջկա և նրա ընկերուհու` Անֆիսա անունով կապիկի մասին եռագրության վերջին ֆիլմն է։


== Սյուժե ==
«Մի մեծ քաղաքում ապրում էր Վերա անունով մի աղջիկ։ Նրա մայրն աշխատում էր հաշվապահությունում, իսկ հայրը բեռնակիր էր նավահանգստյան քաղաքում»։ Այս խոսքերով սկսում է Վերայի և Անֆիսայի ընկերության մասին հետաքրքիր պատմությունը։
Վերայի հայրը տուն է բերում մի փոքրիկ կապիկ, և ընտանիքի կյանքը հավիտյան փոխվում է։ Նրան ընտանիքում հայտնվում է երկրորդ երեխան` Անֆիսան, իսկ Վերան հավատարիմ ընկերուհի և ուղեկից է ձեռք բերում։ Նրանց հետ հաճախ տարբեր արկածներ էին տեղի ունենում։ Դրանք երբեմն տխուր էին լինում, նաև` վտանգավոր, բայց միևնույն ժամանակ զվարճալի էին։ Մի անգամ կենսաբանության ուսուցչուհին Վերային խնդրում է Անֆիսային դպրոց բերել, որպեսզի դպրոցականերին պատմի մարդու` կապիկից ծագման և նրանց մեջ եղած տարբերությունների մասին։ Պատմությունն, իհարկե, հետաքրքրիր և անսովոր էր, որը դուր է գալիս թե՛ ուսուցչուհուն, թե՛ Վերայի դասընկերներին։


== Հեղինակներ ==


== Թողարկում տեսաերիզով ==
Մուլտֆիլմը բազմիցս հրատարակվել է DVD ձևաչափով, օրինակ` «Անֆիսայի և Վերայի մասին» մուլտֆիլմերի հավաքածուում։


== Տես նաև ==
«Վերայի և Անֆիսայի մասը» շարքում ներառված են երեք մուլտֆիլմեր.

«Վերայի և Անֆիսայի մասին»,
«Վերան և Անֆիսան մարում են կրակը»,
«Վերան և Անֆիսան դասի ժամին»։


== Ծանոթագրություններ ==


== Գրականություն ==
Успенский Эдуард Пластилиновая ворона и другие сказки. — М.: АСТ, 2005. — 64 с. — (Сказки-мультфильмы). — ISBN 5-17-029940-0 В т. ч. «Про Веру и Анфису»
Сергей Капков Энциклопедия отечественной мультипликации. — М.: Алгоритм, 2006. — С. 675-676. — 816 с. — 3000 экз. — ISBN 5-9265-0319-4


== Արտաքին հղումներ ==
Վերան և Անֆիսան դասի ժամին Youtube-ում
Энциклопедия отечественного кино
Каталог ТПО «Союзтелефильм»
Գյունի

Գյունի (ֆր.՝ Guny), համայնք Ֆրանսիայում, Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Հանդիսանում է Լան շրջանը։
Համայնքի INSEE կոդ՝ 02663։


== Բնակչություն ==
Համայնքի բնակչությունը 2011 թվականին կազմում էր 446 մարդ։


== Տնտեսություն ==
2011 թվականի տվյալներով 290 աշխատունակ տարիքի մարդկանցից (15-64 տարեկան) 204-ը տնտեսապես ակտիվ էին, 86-ը անգործունակ (ակտիվության ցուցանիշը 70,3%, 1999 թվականին եղել է՝ 66,4 %)։ 204 աշխատունակ բնակիչներից 172-ը աշխատում էին (108 տղամարդ և 64 կին), անաշխատանք էին 32-ը (19 տղամարդ և 13 կին)։ 86 անգործունակ մարդկանցից 22-ը աշակերտներ կամ ուսանողներ են, 22-ը թոշակառու, 42-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Գյունիի վիճակագրության ազգային ինստիտուտ (ֆր.)
Սանտա Ջուստինա

Սանտա Ջուստինա (իտալերեն՝ Santa Giustina), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 6800 մարդ (2008), բնակչության խտություն՝ 174 մարդ/կմ²։ Զբաղեցնում է 36 կմ² մակերես։ Փոստային ինդեքս՝ 32035։ Հեռախոսային կոդ՝ 0437։
Կոմունայի հովանավորը համարվում է Սուրբ Justina Paduan-ը։ Տոնակատարությունը նշվում է հոկտեմբերի 7-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0437 858101
Էլեկտրոնային փոստ՝ segreteria.santagiustina@feltrino.bl.it
Պաշտոնական կայք՝ http://www.comune.santagiustina.bl.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բաևսկի շրջան

Բաևսկի շրջան (ռուս.՝ Баевский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Բաևո։


== Աշխարհագրություն ==
Շրջանի տարածքի մակերեսը կազմում է 2740 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 10910 մարդ։ Բնակչության խտությունը կազմում էր 3,98 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իլիկովո (այլ կիրառումներ)

Իլիկովո, կարող է վերաբերել՝

Իլիկովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Իլիկովո - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Ժուլիո Սերժիո

Ժուլիո Սերժիո Բերտանյոլի (պորտ.՝ Júlio Sérgio Bertagnoli, նոյեմբերի 8, 1978(1978-11-08), Ռիբեյրան Պրետո, Սան Պաուլու, Բրազիլիա), բրազիլացի ֆուտբոլիստ, Ռոմա ֆուտբոլային ակումբի դարպասապահ։ Նա ունի նաև իտալական անձնագիր, քանի որ նրա նախնիները եկել են Իտալիայից։


== Կարիերա ==
Ժուլիո Սերժիոն իր կարիերան սկսել է բրազիլական Բոտաֆոգո ակումբում, որտեղ անցկացրել է 4 մրցաշրջան, որից հետո հանդես է եկել մի շարք այլ բրազիլական ակումբներում, այդ թվում նաև Սանթոսում, որի հետ երկու անգամ նվաճել է Բրազիլիայի չեմպիոնի կոչումը։ Ժուվենտուդում հանդես գալու տարիներին Ժուլիո Սերժիոն հրավիրվեց ազգային հավաքական, սակայն չմիացավ թիմին՝ ոտնաթաթի վնասվածքի պատճառով։
2006 թվականի ամռանը Ժուլիոն տեղափոխվեց իտալական Ռոմա, որի կազմում այդ տարի միայն մեկ հանդիպում անցկացրեց, դա Լևերկուզենի Բայերի դեմ ընկերական հանդիպումն էր, որում հրաշալի հանդիպում անցկացնելուց հետո Ռոմայի գլխավոր մարզիչ Լուչանո Սպալետտին նրան անվանեց Սերիա A-ի 3-րդ լավագույն դարպասապահը։ Այնուամենայնիվ Ժուլիոյի մեկնարկը Սերիա A-ում տեղի ունեցավ միայն 2009 թվականի օգոստոսի 30-ին Յուվենտուսի դեմ հանդիպմանը։ Թիմի առաջին դարպասապահ Դոնին այդ ժամանակ վնասվածք ուներ, իսկ երկրորդ դարպասապահ Արթուր Մորաեշի խաղը չէր գոհացնում մարզչին։ 2010 թվականի փետրվարի 18-ին Ժուլիո Սերժիոն ծանր վնասվածք ստացավ։ 2010 թվականի մայիսի 31-ին Ժուլիոն երկարաձգեց պայմանագիևը Ռոմայի հետ մինչև 2014 թվականը։ 2011 թվականի հուլիսի 28-ին նա վարձավճարի հիմունքներով տեղափոխվում է Լեչչե։ 2013\14 մրցաշրջանից առաջ Ռոմայի նորանշանակ գլխավոր մարզիչ Ռուդի Գարսիան ընդգրկում է բրազիլացի դարպասապահին թիմի ընդլայնված հայտացուցակում։
2013 թվականի դեկտեմբերի 4-ին Սեզարը խզեց պայմանագիրը Ռոմայի հետ և դարձավ ազատ գործակալ, օրեր անց նա պայմանագիր կնքեց բրազիլական Կոմերսիալ ակումբի հետː


== Նվաճումներ ==
Բրազիլիայի չեմպիոն՝ 2002, 2004
Իտալիայի գավաթակիր՝ 2006/07, 2007/08
Իտալիայի սուպերգավաթակիր՝ 2007


== Արտաքին հղումներ ==
Պրոֆիլը Sambafoot-ում Archived 2010-12-06 at the Wayback Machine.
Պրոֆիլը asroma.it-ում


== Ծանոթագրություններ ==
Վերլուծական էլեկտրաքիմիական եղանակներ

Վերլուծության էլեկտրաքիմիական եղանակներ, քանակական և որակական վերլուծության ֆիզիկաքիմիական եղնակներ, որոնք իրականացվում են վերլուծվող համակարգի ծավալում կամ ֆազերի բաժանման մակերեույթի վրա տեղի ունեցող հետազոտվող նյութի կառուցվածքի, քիմիական բաղադրության կամ կոնցենտրացիայի փոփոխությամբ պայմանավորված էլեկտրաքիմիական երևույթները հետազոտելով։


== Վերլուծության եղանակներ ==


=== Պոտենցիալաչափություն ===
Հիմնված է դարձելի շղթայի էլշու-ի(էլեկտրաշարժ ուժ) չափման վրա, երբ էլեկտրոդի պոտենցիալը մոտ է հավասարակշռային արժեքին, ընդգրկում է օքսիդավերականգնման, իոնաչափական և պոտենցիալաչափային տիտրումները։


=== Վոլտամպերաչափություն ===
Հիմնված է էլեկտրաքիմիական բջիջով անցնող բևեռացման հոսանքի և լարման կախումը որոշելու վրա, երբ էլեկտրոդի պոտենցիալը զգալիորեն տարբերվում է նրա հավասարակշռային արժեքից։ Ներառնում է բազմաթիվ եղանակներ և լայնորեն կիրառվում է լուծույթների ու հալույթների վերլուծության համար։


=== Կուլոնաչափություն ===
Կուլոնաչափություն Հիմնված է էլեկտրաքիմիական ռեակցիայի հեսփանքով էլեկտրոդի վրա անջատված նյութի քանակությունը (տես Ֆարադեյի օրենքներ) որոշելու վրա։ էլեկտրոդի պոտենցիալը տարբերվում է հավասարակշռային արժեքից։ Ներառնում է վերլուծության ուղղակի և անուղղակի եղանակներ,
Էլեկտրավերլուծությունը և կուլոնաչաՓական տիտրումը։


=== Կոնդուկտոմնտրիա ===
Հիմնված է էլեկտրոլիտի էլեկտրահաղորդականությունը չավւելու վրա։ Ներառնում է վերլուծության ուղղակի և անուղղակի եղանակներ։ Օգտագործում են հաստատուն և փոփոխական (ցածր և բարձր հաճախության) հոսանքներ։


=== Դիէլեկտրաչափություն ===
Հիմնված է էլեկտրական դաշտում մասնիկի (մոլեկուլ, իոն) կողմնորոշմամբ պայմանավորված նյութի դիէլեկտրիկ թափանցելիությունը չափելու վրա։
Ազալի

Ազալի, գյուղ Արևելյան Հայաստանում, Ելիզավետպոլի նահանգի Ջաբրայիլի գավառում։ Գտնվում էր Հագարի և Բարկուշատ գետերի խառնարանի շրջանում՝ Հագարիի ձախ ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կղուլևի

Կղուլևի (վրաց.՝ ყულევი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 2 մետր բարձրության վրա։ Շրջկենտրոն Խոբիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 280 մարդ։


== Ծանոթագրություններ ==
Լաուտնա

Լաուտնա (էստ․՝ Lautna), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ելցովկայի շրջան

Ելցովկայի շրջան (ռուս.՝ Ельцовский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Ելցովկա։


== Աշխարհագրություն ==
Շրջանի տարածքի մակերեսը կազմում է 2158 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 6294 մարդ։ Բնակչության խտությունը կազմում էր 2,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ուոլ Սթրիթ: Փողը չի քնում

Ուոլ Սթրիթ։ Փողերը չեն քնում (անգլ.՝ Wall Street: Money Never Sleeps), դրամատիկական թրիլեր՝ նկարահանված Օլիվեր Սթոունի կողմից, 1987 թվականի «Ուոլ Սթրիթ» ֆիլմի շարունակությունը։ Առաջին սիքվելն է, որ նկարահանել է Օլիվեր Սթոունը։ Մայքլ Դուգլասը նորից կատարել է Գորդոն Գեկկոյի դերը։ Ֆիլմի պրեմիերան կայացել է 2010 թվականի սեպտեմբերի 24-ին։ Հոլիվուդի լեգենդ Էլի Ուոլլակն այդ ֆիլմում կատարել է իր վերջին դերը։


== Սյուժե ==
Ֆիլմի գործողությունները ծավալվում են առաջին ֆիլմում տեղի ունեցած իրադարձություններից 23 տարի անց՝ 2008 թվականի երկրորդ կեսին։ 2001 թվականին՝ ութ տարի ազատազրկությա մեջ անցկացնելուց հետո, Գորդոն Գեկկոն դուրս է գալիս բանտից և մի քանի տարի նվիրում է ֆինանսական շուկաներում սպասվող անհանգստությունների մասին գրքույկ գրելուն։ Գեկկոն ցանկանում է վերականգնել հարաբերություններն իր դուստր Վիննիի հետ։ Քանի որ նրանք ապրում էին առանձին, ինչպես նաև այն պատճառով, որ Վինին մեղադրում է Գեկկոյին իր եղբոր՝ Ռուդիի ինքնասպանության համար, խուսափում է նրա հետ հաղորդակցվելուց։ Նրա ընկերը՝ Ջեյքոբը, որ թրեյդեր է Ուոլ Սթրիթից, բոլորի նման հույս ունի, որ շուկաները շարունակական ծաղկում են ապրելու։ Սակայն, Քելլեր Զեյբլ խոշորագույն ներդրումային բանկը, որտեղ նա աշխատում է, հանկարծակի հայտնվում է սնանկության եզրին` արժեթղթերի ռիսկային ներդրումների շնորհիվ, որոնք ենթակա են գրավատների գրավադրմանը։ Բանկի կառավարիչը, որի հովանավորյալն է Ջեյքոբը, ինքնասպան է եղել։ Ջեյքոբը ցանկանում է գտնել մեղավորին և վրեժխնդիր լինել իր հովանավորի մահվան համար, և այդ նպատակով դիմում է Գորդոն Գեկկոյի օգնությանը, որն համաձայնում է այն պայմանով, որ նա իրեն օգնի հարթել հարաբերությունները Վիննիի հետ։ Ֆինանսական շուկաներում այդ ժամանակ սկսվում է համաշխարհային ֆինանսական ճգնաժամը, և Գեկկոն ունի իր հեռահար նպատակները։


== Դերերում ==
Մայքլ Դուգլաս — Գորդոն Գեկո
Շայա Լաբաֆ — Ջեյկոբ Մուր
Ջոշ Բրոլին - Բրետոն Ջեյմս
Քերրի Մալիգան — Ուիննի Գեկո
Ֆրենկ  Լանջելա — Լիյուս Զեյբել
Սյուզան Սարանդոն — Սիլվյա Մուր
Ֆերլիտո Վանեսա — Օդրի
Շին Չարլի — Բադ Ֆոկս
Ջոն Բեդֆորդ Լոիդ — Բիլլ Կլարկ
Էլի Ուոլլակ (վերջին դեր) — Ջուլի Ստեյնխարդ


== Փաստեր ==
«Ուոլ Սթրիթ։ Փողերը չեն քնում» ֆիլմն առաջֆիլմն առաջին սիքվելն է Օլիվեր Սթունը։
Բնօրինակի և շարունակության թողարկումների միջև ընկած ժամանակահատվածը 23 տարի է։
Ֆիլմը նկարահանվել է 58 օրվա ընթացքում. մոտավորապես նույնքան ժամանակ է պահանջվել առաջին՝ «Ուոլ Սթրիթ» ֆիլմի նկարահանումների համար։
Օլիվեր Սթոունի որդին՝ Շոն Սթոունը (Sean Stone), տասներկուերորդ անգամ նկարահանվել է հոր ֆիլմում՝ կատարելով հոջ-ֆոնդի թրեյդերի դերը։
Երգի օրիգինալ երգերը գրել և կատարել են Դևիդ Բիրնն ու Բրայան Ինոն։
Տեսարանը, որտեղ ցուցադրվում է Ցյուրիխի փողոցը (01:40:30), նկարահանվել է Պրահայում։


== Մրցանակներ և անվանակարգեր ==
2011 թվականին ֆիլմը ներակայցվել է «Ոսկե գլոբուս» մրցանակի երկրորդ պլանի տղամարդու լավագույն դերակատարման համար (Մայքլ Դուգլաս)։


== Ծանոթագրություններ ==


== Արտաքին հղումներ ==
Պաշտոնական կայք Archived 2010-10-24 at the Wayback Machine.
«Ուոլ Սթրիթ։ Փողերը չեն քնում»(անգլ.) ֆիլմը Internet Movie Database կայքում 
«Ուոլ Սթրիթ։ Փողերը չեն քնում»(անգլ.) ֆիլմը Allmovie կայքում: 
«Ուոլ Սթրիթ։ Փողերը չեն քնում» Box Office Mojo կայքում
Կադրեր «Ուոլ Սթրիթ։ Փողերը չեն քնում» ֆիլմից(չաշխատող հղում)
Սուրեն Գասպարյան

Անվան այլ կիրառումների համար տե՛ս՝ Սուրեն Գասպարյան (այլ կիրառումներ)Սուրեն Աշոտի Գասպարյան  (փետրվարի 10, 1932(1932-02-10), Մոսկվա, ԽՍՀՄ - նոյեմբերի 4, 2005(2005-11-04), Մոսկվա, Ռուսաստան), հայ վիրաբույժ։ Բժշկական գիտությունների դոկտոր (1967), պրոֆեսոր (1968)։ ՌԴ գիտության վաստակավոր գործիչ։ ԽՍՀՄ-ում բժշկական և կենսաբանական կիբեռնետիկայի հիմնադիրն է։
Ուրոլոգ Աշոտ Գասպարյանի որդին։


== Կենսագրություն ==
Սուրեն Գասպարյանը ծնվել է 1932 թվականին Մոսկվայում։ 1957 թվականին ավարտել է Մոսկվայի 2-րդ բժշկական ինստիտուտը։ 1963 թվականին պաշտպանել է թեկնածուական թեզ, 1967 թվականին՝ դոկտորական և դարձել Մոսկվայի 2-րդ բժշկական ինստիտուտի ուսումնական գծով պրոռեկտոր։ 1968 թվականին Մոսկվայի 2-րդ բժշկական ինստիտուտում ստեղծել է հաշվողական կենտրոն, 1969 թվականին Մոսկվայի 2-րդ բժշկական ինստիտուտում ստեղծել է կիբեռնետիկայի բաժին, 1973 թվականին՝ նույնանուն բաժանմունք։ 1974 թվականից՝ բժշկական և կենսաբանական կիբեռնետիկայի ամբիոնի հիմնադիր-վարիչ, 1974-1976 թվականներին՝ բժշկակենսաբանական ֆակուլտետի դեկան, 1974 թվականից՝ ՌԴ առողջապահության նախարարության գիտաբժշկական խորհրդին կից բժշկական կիբեռնետիկայի և հաշվողական տեխնիկայի խորհրդի նախագահ, 1977-1985 թվականներին՝ ՌԽՖՍՀ առողջապահության նախարարության Հանրապետական տեղեկատվական հաշվողական կենտրոնի տնօրեն, 1994 թվականից՝ Տեղեկատվայնացման միջազգային ակադեմիայի բժշկական տեղեկատվություն բաժանմունքի նախագահ։
300 գիտական աշխատությունների, այդ թվում 5 մենագրության հեղինակ է։ Աշխատանքները վերաբերում են փորձարարական վիրաբուժության, ուռուցքաբանության և ուրոլոգիայի հարցերին։
Մահացել է 2005 թվականի նոյեմբերի 4-ին երկարատև ծանր հիվանդությունից հետո։ Թաղված է Մոսկվայի Վվեդենսկոյե գերեզմանատան 18-րդ հատվածում։


== Ծանոթագրություններ ==
Անտե Ռեբիչ

Անտե Ռեբիչ (խորվ.՝ Ante Rebić, սեպտեմբերի 21, 1993(1993-09-21), Սպլիտ, Խորվաթիա), խորվաթ ֆուտբոլիստ, կիսապաշտպան։ Վարձակալական հիմունքներով հանդես է գալիս գերմանական «Այնտրախտ»-ի և Խորվաթիայի ազգային հավաքականի կազմում։


== Ակումբային կարիերա ==


=== «Ֆիորենտինա» ===
2013 թվականի օգոստոսի 28-ին Անտե Ռեբիչը միացել է իտալական «Ֆիորենտինա»-ին։ Նա թիմի հետ կնքել է 5 տարվա պայմանագիր։ Թիմում նա ստացել է 9 համարի խաղաշապիկը։
Թիմի կազմում իր նորամուտը նա նշել է 2013 թվականի սեպտեմբերին՝ «Ռոմա»-ի դեմ խաղում։ Իտալական ակումբի կազմում նա իր առաջին գոլը խփել է 2014 թվականի հունվարին՝ Իտալիայի գավաթի խաղարկության շրջանակներում կայացած «Կիևո»-ի դեմ խաղում։ Մայիսի 18-ին նա խփել է իր երկրորդ գոլը՝ «Տորինո»-ի դեմ խաղում, որն ավարտվել է 2-2 հաշվով։


=== «ՌԲ Լայպցիգ» ===
2013 թվականի օգոստոսի 3-ին Ռեբիչը վարձակալական հիմունքներով տեղափոխվել է «ՌԲ Լայպցիգ»։


=== Վերադարձ «Ֆիորենտինա» ===
Վարձակալության ավարտից հետո ֆուտբոլիստը վերադարձել է «Ֆիորենտինա»։ Վերադարձից հետո իր առաջին հանդիպումը մեկնարկային կազմում անցկացրել է սեպտեմբերի 23-ին՝ մրցելով «Բոլոնիա»-ի դեմ։ Եվրոգավաթների շրջանակներում իր դեբյուտը Անտեն նշել է հոկտեմբերի 1-ին՝ «Բելենենսես»-ի դեմ խաղում։
Նոյեմբերի 1-ին նա խփել է իր առաջին գոլը վերադարձից հետո՝ «Ֆրոսինոն»-ի դեմ խաղում։


=== «Վերոնա» և «Այնտրախտ» ===
«Ֆիորենտինա»-ի կազմում 6 հանդիպում անցկացնելուց հետո Անտե Ռեբիչը վարձավճարով տեղափոխվել է «Վերոնա»։ Նա իտալական ակումբի կազմում մասնակցեց 9 հանդիպման։
2016 թվականի հուլիսին Ռեբիչը տեղափոխվել է «Այնտրախտ»։ Թիմի կազմում իր նորամուտը նա նշել է սեպտեմբերի 17-ին՝ «Բայեր 04»-ի դեմ խաղում։ Այդ խաղում նա փոխարինել է Մարկո Ֆաբիանին, իսկ հանդիպումն ավարտվել է 2-1 հաշվով։


== Միջազգային կարիերա ==
Խորվաթիայի ազգային հավաքականի կազմում իր նորամուտն Անտեն նշել է 2013 թվականի օգոստոսի 14-ին՝ Լիխտենշտայնի հավաքականի դեմ խաղում։ Նա այդ խաղում փոխարինման է դուրս եկել 63-րդ րոպեին, իսկ 67-րդ րոպեին խփել է իր առաջին գոլը հավաքականի կազմում։


== Ձեռքբերումներ ==
Գերմանիայի գավաթի խաղարկության փոխչեմպիոն - 2016/2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Էջը transfermarkt.de կայքում
Չիժովկա-1

Չիժովկա-1 (ռուս.՝ Чижовка-1), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաստակերտի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Դաստակերտ քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խառաբաստավանքի գրչության կենտրոն

Խառաբաստավանքի գրչության կենտրոն, գործել է Քաջբերունյաց գավառի (Արևմտյան Հայաստան) Խառաբաստ գյուղի մոտ գտնվող վանքում, որը հայտնի է նաև Սուհարա կամ Արծվաբերի Ս. Աստվածածին անունով։ Մեզ հասած առաջին ձեռագիրը 1325 թվականից է։ Խառաբաստի դպրոցը ուսումնագիտական բուռն կյանք է ապրել, երբ 1388 թվականին Աստապատի դպրոցից այստեղ է տեղափոխվել Սարգիս Ապրակունեցու վարդապետարանը և իր գոյությունը պահպանել ավելի քան 15 տարի։ Այդ ժամանակ Խառաբաստի դպրոցում սովորում էին «60 կարգաւորք և ուսումնականք», որոնք հավաքվել էին Վասպուրականից և շրջակայքի գյուղերից։ Դասասաց վարդապետներ էին Սարգիս Րաբունապետը, Վարդան Հոգոցվանեցին և Հովհաննես Որոտնեցու աշակերտ Գրիգոր Խլաթեցին։ Այդ թվականներից հայտնի են՝ Ոսկեփորիկ (1391, գրիչ՝ Գրիգոր Խլաթեցի), «Մեկնութիւն հնգեմատենին Վարդանայ Արնելցւոյ» (1393, գրիչ՝ Մխիթար)։ Այստեղ Խլաթեցին խմբագրել է Հայսմավուրքը (1401) և Գանձարանը (1400)։
XV դարի սկզբին Մեծոփավանքի դպրոցի հաստատմամբ ընկնում է Խառաբաստի դպրոցի հեղինակությունը, բայց գրչական կյանքը կանգ չի առնում և աշխուժանում է հատկապես Գրիգոր Տաթևացու աշակերտ և Թովմա Մեծոփեցու դասընկեր Կարապետ վարդապետի առաջնորդության ժամանակ։ Հայտնի են Գրիգոր Տաթևացու «Գիրք հարցմանց»-ը (1414, գրիչ՝ Սարգիս), նույնի «Քարոզգիրք»-ը (1418, գրիչ՝ Հակոբ), Մաշտոց (1443, գրիչ՝ Իգնատիոս), նույն գրչից՝ Հայսմավուրք (1457), Շարակնոց (1462, գրիչն անհայտ), ինչպես նաև 10 ձեռագիր, վերջինը՝ 1613 թվականից։ Խառաբաստավանքի գրչության կենտրոնում են աշխատել նաև Հովհաննես, Մարգարա, Տիրատուր, Ստեփանոս գրիչները։ Վանքը և նրա մատենադարանը կողոպտել են թուրքական ցեղերը, 1895 թվականին։
Ինյա լիճ

Ինյա լիճ (Եբրայերեն։ အင်းလျားကန်
[ʔíɴjá kàɴ]; ավելի վաղ, Վիկտորիա լիճ), Ռանգունի, Բիրմայի (Մյանմա) ամենամեծ լիճը, որը յանգունցիների հայտնի հանգստի գոտի է և ժողովրդականություն վայելող մշակույթի ռոմանտիկ անվանի վայր։ Գտնվելով Ռանգունի կենտրոնից 6 մղոն (10 կմ) դեպի հյուսիս, Ինյա լիճը սահմանափակվում հյուսիսից Պառամի ճանապարհով (Parami Road ), արևմուտքից՝ Պյի ճանապարհով (Pyay Road), հարավ-արևմուտքից՝ Ինյա ճանապարհով (Inya Road), հարավում՝ Համալսարանական պողոտայով (University Avenue) և արևելքից՝ Կաբա այե պագոդա ճանապարհով (Kaba Aye Pagoda)։


== Պատմություն ==

Ինյա լիճը արհեստական լիճ է, որը 1882 - 1883 թթ. ստեղծել են բրիտանացիները որպես ջրամբար Ռանգունի ջրամատակարարումը ապահովելու նպատակով։ Լիճը ձևավորվել է փոքր բլուրների միջև մուսսոնային եղանակների ընթացքում գոյացած ծոցերից։ Մի շարք խողովակների և մալուխների միջոցով Ինյա լճի ջուրը թափվում է Ռանգուն քաղաքի կենտրոնի մոտ գտնվող Կանդավգի լիճ։
1960 թվականին Ռանգունի համալսարանում անցկացվեց Հեռավորարևելյան տարածաշրջանային սկաուտական միջազգային շարժում կազմակերպության (անգլ.՝ WOSM /wʊzm/) երկրորդ համաժողովը, ինչպես նաև, որպես օժանդակ միջոցառում, Ինյա լճի մոտ տեղակայված Ինյալե ճամբարում անցկացվեց Հեռավոր Արևելքում առաջին Սկաուտ առաջնորդների ուսումնական համաժողովը։
1988 թ. մարտի 16-ին, պրո-դեմոկրատական ցույցերի ընթացքում երկու ուսանողների սպանությունից հետո, Պրոմ ճանապարհով (այժմ՝ Պյի ճանապարհ) երթի դուրս եկած ուսանողների և ՕՄՕՆ-ի անվտանգության ուժերի միջև բախում է տեղի ունեցել Ինյա լճի մոտակայքում, որի ընթացքում շատերը ծեծվել կամ խեղդվել են։
2009 թ.-ի մայիսի 4-ին ԱՄՆ քաղաքացի Ջոն Յեթավը լողալով անցել է Ինյա լիճը՝ այցելելով ափին գտնվող Բիրմայի քաղբանտարկյալ, Խաղաղության Նոբելյան մրցանակակիր Աուն Սան Սու Չժիին, որն այդ ժամանակ տնային կալանքի տակ էր գտնվում։ Դա եղել է մայիսի 27-ին նախատեսված կալանքից նրան ազատ արձակելուց երկու շաբաթ առաջ։ Նրանք երկուսն էլ ձերբակալվեցին միջադեպից հետո։


== Բացառիկ գոտին ==

Ինյա լճի մոտակայքը Ռանգոնի ամենահեղինակավոր թաղամասերից մեկն է։ Բացառությամբ հարավարևմտյան ափին գտնվող Ռանգունի համալսարանի հանրային այգու, առափնյա շրջանը հանդիսանում է երկրի մասնավոր սեփականության առավել թանկ տարածքներից մեկը։ Լիճը կարևոր հատկություն ունի, քանի որ նրա ափին տետեղակայված են Աուն Սան Սու Չժիի, հանգուցյալ ամենակարող Նե Վինի և ԱՄՆ-ի դեսպանի նստավայրերը։
Հասարակական մուտքը իրականացվում է Կաբա այե Պագոդա ռոադ ճանապարհից է և առավել հայտնի՝ Ինյա և Փյայ ճանապարհներից, Ռանգունի համալսարանի կողքով։ Լճի շուրջը ոտքով քայլելը տևում է երկու ժամ։


== Ինյա լճի զբոսայգի ==

Գտնվում է Ռանգունի համալսարանի կողքին, 37 ակր (15 հեկտար) այգի է, որը հայտնի է որպես համալսարանի ուսանողների համար ռոմանտիկ ծանոթությունների անկյուն, և դա նկարագրված է բազմիցս Բիրմայի ժողովրդական մշակույթում (վեպեր, ֆիլմեր, երգեր և այլն)։ Այցելուները կարող են լողալ, առագաստանավային սպորտով զբաղվել և թիավարել։ Ռանգունի գլխավոր առագաստանավային ակումբը գտնվում է լճի ափին:


== Ծանոթագրություններ ==


== Գրականություն ==
History of Rangoon, B. R. Pearn, American Baptist Missionary Press, 1939
Scouting 'Round the World, John S. Wilson, first edition, Blandford Press, 1959


== Արտաքին հղումներ ==
Morning Mist over Inya Lake Flickr photos
Inya Lake Embankment Garden Flickr photos
(9563) Կիտի

(9563) Կիտի (անգլ.՝ Kitty), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,359213 ա. մ., առավելագույնը մոտենում է 1,8316 ա. մ. հեռավորության վրա և հեռանում 2,8868 ա. մ.։ Արեգակի շուրջ մեկ ամբողջական պտույտ է կատարում 1323,58 երկրային օրվա ընթացքում, իր ուղեծրով շարժվելով միջինում 0,27199 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9563) Կիտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միր-Դեգիե

Միր-Դեգիե, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 31 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վիլյագարսիա դե Արոսա

Վիլյագարսիա դե Արոսա (իսպ.՝ Villagarcía de Arosa), քաղաք և համայնք Իսպանիայում՝ գալիսիական  Պոնտեվեդրա պրովինցիայի Սալնես շրջանում։ Տարածքը՝ 47,14 կմ²։ Բնակչությունը՝ 37.926 մարդ (2010 թվականի տվյալներով)։


== Սպորտ ==
Քաղաքում է հիմնված «Արոսա» ֆուտբոլային ակումբը։


== Բնակչություն ==


== Ծանոթագրություններ ==


== Արտաքին հղումներ ==
Web oficial de Villagarcía de Arosa Archived 2011-10-24 at the Wayback Machine.
Puerto de Villagarcía
Cámara de Comercio
Asociación de Comerciantes
Recinto ferial Fexdega Archived 2008-04-03 at the Wayback Machine.
Arosa F.C. Archived 2007-01-29 at the Wayback Machine.
Vilagarcía de Arousa, Turismo Rías Baixas Archived 2008-03-10 at the Wayback Machine.
Կյուկուլ

Կյուկուլ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 565 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ավետիք Իշխանյան

Ավետիք Ռաֆայելի Իշխանյան (փետրվարի 25, 1955(1955-02-25), Երևան, Հայկական ԽՍՀ, ԽՍՀՄ), իրավապաշտպան, հասարակական գործիչ, «Հայաստանի Հելսինկյան կոմիտեի» իրավապաշտպան հասարակական կազմակերպության ղեկավար։


== Կենսագրություն ==
Ավետիք Իշխանյանը ծնվել է 1955 թվականին՝ Երևանում։ Հայրը հայտնի լեզվաբան, գրականագետ Ռաֆայել Իշխանյանն է, մայրը Վահան Չերազի դուստր՝ մանագիտությամբ լեզվաբան՝ Բյուրակն Չերազը։ Ավետիք Իշխանյանը 1972 թվականին ավարտել է Ն.Կ. Կրուպսկայայի անվան թիվ 19-ը (այժմ՝ Նիկոլ Աղբալյանի անվան թիվ 19) միջնակարգ դպրոցը։ 1972-1977 թվականները սովորել է Երևանի Պետական համալսարանի երկրաբանական ֆակուլտետի գեոֆիզիկայի բաժնում։
1977-1984 թվականներին աշխատել է Երևանի «Հայգունմետգիտնախագիծ» գիտահետազոտական ինստիտուտի երկրաբանական բաժնում՝ սկզբում որպես որպես ինժեներ, ապա՝ ավագ գիտաշխատող, այնուհետև պետրոֆիզիկայի ենթաբաժնի վարիչ։
1984-1987 թվականներին կրթությունը շարունակել է Լենինգրադի (Սանկտ Պետերբուրգ) Համամիութենական երկրաբանական գիտահետազոտական ինստիտուտի Archived 2020-10-23 at the Wayback Machine. (ՎՍԵԳԵԻ) ասպիրանտուրայում, 1987 թվականին Լենինգրադում պաշտպանել է ատենախոսություն և ստացել երկրաբանա-հանքաբանական գիտությունների թեկնածուի գիտական աստիճան։
Հայաստան վերադառնալուց հետո 1987 թվականին համախոհների հետ հիմնադրել և ղեկավարել է կրթական «Մաշտոց» միավորումը։
1988 թվականի օգոստոսից Ավետիք Իշխանյանը եղել է «Ղարաբաղ» կոմիտեի անդամ։
1996 թվականին համախոհների հետ հիմնադրել, այժմ էլ ղեկավարում է «Հայաստանի հելսինկյան կոմիտե» իրավապաշտպան հասարակական կազմակերպությունը։ Ավետիք Իշխանյանը բազմաթիվ գիտական աշխատանքների, հրապարակախոսական հոդվածների հեղինակ է։


== Ծանոթագրություններ ==
Կոլոմազ

Կոլոմազ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Արածանիի ստորին հոսանքի ձախ կողմում, Արղանա-Մադեն գյուղաքաղաքից 28 կմ հյուսիս, այգիների մեջ։
Գյուղը շրջափակված էր լեռներով։ Կոլոմազից հարավ անցնում էր ճանապարհ։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բուկովոե (գյուղ, Վինոգրադովի շրջան)

Բուկովոե (ուկրաիներեն՝ Букове, հունգ.՝ Fakóbükk), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Բուկովոե գյուղում բնակվում էր 2 154 մարդ։ Բնակավայրը զբաղեցնում է 20,87 կմ² տարածք։ Բնակչության խտությունը կազմում էր 1,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոսի փորձությունները (որմնանկար, Բոտիչելլի)

«Քրիստոսի փորձությունները» (իտալերեն՝ Tentaciones de Cristo), Սանդրո Բոտիչելլիի որմնանկարը, որն ստեղծվել է 1480-1482 թվականներին և գտնվում է Վատիկանի Սիքստինյան կապելլայում։


== Պատմություն ==
1480 թվականի հոկտեմբերի 27-ին Բոտիչելլին, Ֆլորենցիայի այլ նկարիչներ Դոմենիկո Գիրլանդայոյի և Կոզիմո Ռոսսելիի հետ միասին, ժամանել է Հռոմ, որտեղ նրանց հրավիրել էին մասնակցելու Ֆլորենցիայի Հանրապետության փաստացի կառավարիչ Լորենցո դե Մեդիչիի և Հռոմի պապ Սիքստոս IV-ի հաշտեցման գործին։ 1481 թվականի գարնանը ֆլորենտացիները սկսել են աշխատել Սիքստինյան կապելլայում, Պիետրո Պերուջինոյի հետ միասին, ով ավելի վաղ էր սկսել աշխատանքը։
Նկարի թեման զուգահեռ է Մովսեսի և Հիսուս Քրիստոսի պատմությունների միջև, որպես Հին և Նոր Կտակարանների շարունակականության խորհրդանիշ, ինչպես նաև Մովսեսին տրված օրենքի և Հիսուսի ուղերձի շարունակականություն, որն իր հերթին ընտրել է Սուրբ Պետրոսին (Հռոմի առաջին եպիսկոպոս) որպես իր իրավահաջորդը։ Սա ծառայելու էր Սուրբ Պետրոսի՝ Հռոմի պապերի ժառանգների օրինականության հռչակմանը։
Բոտիչելլին, բազմաթիվ օգնականների մասնակցությամբ, կապելլայի պատերը զարդարել է երեք որմնանկարներով։ 1482 թվականի փետրվարի 17-ին նրա պայմանագիրը վերանայվել է` մատուռը նկարելը շարունակելու համար։ Սակայն փետրվարի 20-ին մահացել է նկարչի հայրը, իսկ Բոտիչելլին վերադարձել է Ֆլորենցիա։


== Նկարագրություն ==

Որմնանկարը պատկերում է Ավետարանից երեք դրվագ, իսկ դիմացը նույնպես Բոտիչելլիի «Մովսեսի կանչը» որմնանկարն է, որը յուրօրինակ զուգահեռ է Հին Կտակարանի հետ։ Որմնանկարը պսակող ֆրիզի վրա գրված է. TEMPTATIO IESU CHRISTI LATORIS EVANGELICAE LEGIS (Ավետարանական օրենքը կրող Քրիստոսի գայթակղությունը)։
Քրիստոսի փորձությունները որմնանկարի վերևում նկարված է երեք տեսարաններն են։ Ձախ կողմում ճգնավորի կերպարով սատանան համոզում է ծոմ պահող Հիսուսին քարերը հաց դարձնել ու հագեցնել իր սովը։ Կենտրոնում սատանան փորձում է ստիպել Հիսուսին ցատկել Երուսաղեմի տաճարի գագաթից, որը պատկերված է որպես Սասիայի Սուրբ Հոգու եկեղեցի, որպեսզի փորձի Աստծո խոստումը հրեշտակային պաշտպանության մասին։ Աջ կողմում, լեռան գագաթին գտնվող սատանան Հիսուսին երկրային հարստություն և զորություն է խոստանում աշխարհի վրա, եթե նա մերժի Աստծուն և երկրպագի իրեն՝ սատանային։ Հիսուսը մերժում է սատանային, և հրեշտակները գալիս են Աստծո որդուն ծառայելու։
Առաջին պլանում բորոտությունից բուժված մի երիտասարդ գալիս է տաճարի քահանայապետի մոտ, որպեսզի հայտարարի իր մաքրման մասին։ Երիտասարդի ձեռքում կա զոհաբերության գունդ և ցողավրձին։ Երկու կին ծեսի համար բերում են այլ բաղադրիչներ՝ զոհաբերության թռչուններ և մայրու փայտի կապոց։ Քահանայապետը խորհրդանշում է օրենք բերող Մովսեսին, իսկ երիտասարդը ներկայացնում է Հիսուսին, ով իր արյունը թափեց և իր կյանքը տվեց հանուն մարդկության, և հետո բուժվեց հարության միջոցով։ Այսպիսով, մարդկության համար հռչակվում է հոգևոր մաքրման և փրկություն գտնելու հնարավորությունը։
Առաջին պլանի որոշ գործիչներ հեղինակի ժամանակակիցների, մասնավորապես՝ կարդինալ Պիետրո Ռիարիոյի և կարդինալ Սուլիանո Դելլա Ռովերի դիմանկարներն են, որը հետագայում հայտնի է դարձել որպես Հուլիոս II Պապ։


== Ծանոթագրություններ ==


== Գրականություն ==
Santi, Bruno Botticelli // I protagonisti dell'arte italiana. — Florence: Scala, 2001.
Ալինախ Հեթումյան

Ալինախ Հեթումյան նաև Ռուբեն Հեթումյան (հունվարի 10, 1282 կամ հունվարի 10, 1283 - 1317), արքայազն, արքայեղբայր, տեր Լամբրոնի, Տարսոնի և Մոլևոնի, Կիլիկիայի արքա Լևոն Գ-ի և Կիլիկիայի Կեռան թագուհու որդին, Կիլիկիայի արքաներ Հեթում Բ-ի, Թորոս Գ-ի, Սմբատ Ա-ի, Կոստանդին Բ-ի և Օշին Ա-ի երկվորյակ եղբայրը, արքայադուստրեր Ֆիմիի և Ռիթայի եղբայրը, Հեթումյանների թագավորական տոհմից։


== Կենսագրություն ==
Ալինախը ծնվել է 1272 թվականին, ըստ Մաղաքիա արքեպիսկոպոս Օրմանյանի՝ 1283 թվականին։ 1307 թվականին գնացել է Խարբանդա խանի մոտ և սպանել տվել Լևոն Դ-ի և Հեթում Բ-ին սպանող Բիլարղուին։ 1317 թվականին ներկա է եղել Ադանայի եկեղեցական ժողովին։
1317 թվականին, Տարսոն գետում լողանալու ժամանակ՝ ձիուց քացի ստանալով մահացել է։ Օշին Ա թագավորը Ալինախին պատվով հուղարկավորել է Դրազարկի վանքում։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 81
«Կիլիկիո հայոց թագավորությունը և ինքնիշխան կազմավորումները 1320-1424 թթ.», Դավիթ Ֆ. Թինոյան, Երևան, 2011, էջ 22, 86
Լիինախամարի

Լիինախամարի (ռուս.՝ Лиинахамари, ֆիններեն՝ Liinahamari), գյուղ Ռուսաստանի, Մուրմանսկի մարզի Պեչենեգսկի շրջանի կազմում։
Բնակչությունը 2010 թվականին գրանցված տվյալներով կազմում էր 475 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թալիաֆերո շրջան (Ջորջիա)

Թալիաֆերո շրջան (անգլ.՝ Taliaferro County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 505 կմ² է, բնակչությունը՝ 2.077 մարդ (2010 թ. տվյալներով)։ Շրջկենտրոնն է Քրոուֆորդվիլ բնակավայրը։ Կազմավորվել է 1825 թ.։
TRT 4

TRT 4, Թուրքիայի պետական TRT հեռուստառադիոընկերության ալիքներից էր։
Ցուցադրում էր հիմնականում ուսուցողական հաղորդաշարեր և ազգային երաժշտության համերգներ։ Եթեր էր հեռարձակվում 1990 թվականի հուլիսի 30-ից։ Լուծարվել է 2011 թ. հունվարի 31-ին, և հեռուստաալիքի բազայի հիման վրա հիմնվեց TRT Okul ալիքը։


== Տես նաև ==
TRT 1
TRT 2 Haber
TRT 3
TRT 5 Anadolu
TRT 6
TRT Türk
TRT Müzik
TRT Et-Türkiyye
TRT Belgesel
TRT HD
TRT Çocuk
TRT Okul
TRT Avaz


== Արտաքին հղումներ ==
TRT պաշտոնական կայք (թուրքերեն)
Տափերականի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Տափերական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==